钦定古今图书集成/明伦汇编/氏族典/第165卷 > 《廖用贤尚友录》 > 安金藏
## 钦定古今图书集成/明伦汇编/氏族典/第165卷 > 《廖用贤尚友录》 > 安金藏

按《唐书安金藏传》：“金藏，京兆长安人。在太常工籍。睿
宗为皇嗣，少府监裴匪躬、中官范云仙坐私谒皇嗣，
皆诛死。自是公卿不复见，唯工优给，使得进。俄有诬
皇嗣异谋者，武后诏来俊臣问状，左右畏惨楚，欲引
服，金藏大呼曰：‘公不信我言，请剖心，以明皇嗣不反
也’。引佩刀自剚腹中，肠出被地，眩而仆。武后闻，大惊”，
舆致禁中，命高医内肠褫桑。紩之，阅夕而苏。后临
视，叹曰：“吾有子不能自明，不如尔之忠也。”即诏停狱，
睿宗乃安。景云时，迁右武卫中郎将，擢右骁卫将军，
爵代国公。诏镵其名于泰、华二《山，碑》以为荣。卒，配飨
睿宗庙庭。大历中，赠兵部尚书，谥曰忠。